|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 30.janvārī** | **Nr. GND/2025/** |
|  | **(protokols Nr. ; .p.)** |

**Par nekustamā īpašuma Druvienas pagastā ar nosaukumu “Lauka Svilāres”**

**pircēja apstiprināšanu**

Gulbenes novada pašvaldības dome 2024.gada 28.novembrī pieņēma lēmumu Nr. GND/2024/723 “Par nekustamā īpašuma Druvienas pagastā ar nosaukumu “Lauka Svilāres” trešās izsoles rīkošanu, noteikumu un sākumcenas apstiprināšanu” (protokols Nr. 21; 37.p.).

Laika posmā no 2024.gada 13.decembra plkst.13:00 līdz 2025.gada 13.janvāra plkst. 13:00 elektronisko izsoļu vietnē <https://izsoles.ta.gov.lv> notika nekustamā īpašuma Druvienas pagastā ar nosaukumu “Lauka Svilāres”, kadastra numurs 5052 001 0100, kas sastāv no zemes vienības ar kadastra apzīmējumu 50520010097 ar platību 15,3 ha un uz tās esošās mežaudzes 5,67 ha platībā, un pārplūstoša klajuma 0,83 ha (turpmāk – Nekustamais īpašums) elektroniskā izsole, kurā piedalījās trīs pretendenti. **Sabiedrība ar ierobežotu atbildību “EKOFOREST”**, reģistrācijas numurs 40103260118, juridiskā adrese “Dreiņi”, Tirzas pagasts, Gulbenes novads, LV-4424, par augstāko nosolīto cenu 39100,00 EUR (trīsdesmit deviņi tūkstoši viens simts *euro* nulle centi) ir ieguvusi tiesības pirkt nekustamo īpašumu.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 34.panta otro daļu institūcija, kas organizē mantas atsavināšanu (9.pants), izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas, savukārt saskaņā ar šā likuma 30.panta pirmo daļu piedāvātā augstākā summa jāsamaksā par nosolīto nekustamo īpašumu divu nedēļu laikā, ja izsoles noteikumi neparedz citu termiņu; iemaksātā nodrošinājuma (16.pants) summa tiek ieskaitīta pirkuma summā.

Pirkuma maksa 2025.gada 21.janvārī ir samaksāta pilnā apmērā.

Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu; nekustamā īpašuma pirkuma līgumu atvasinātas publiskas personas vārdā paraksta attiecīgās atvasinātās publiskās personas lēmējinstitūcijas vadītājs vai viņa pilnvarota persona.

Pamatojoties uz Pašvaldību likuma 10.panta pirmās daļas 16. un 21.punktu, Publiskas personas mantas atsavināšanas likuma 30.panta pirmo daļu, 34.panta otro daļu, 36.panta pirmo daļu, saskaņā ar Gulbenes novada pašvaldības īpašuma novērtēšanas un izsoļu komisijas 2025.gada 16.janvāra sēdes lēmumu “Par nekustamā īpašuma Druvienas pagastā ar nosaukumu “Lauka Svilāres” izsoles akta apstiprināšanu”, protokols Nr. GND/2.7.2/25/2 (10.§), atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldībai piederošā nekustamā īpašuma Druvienas pagastā ar nosaukumu “Lauka Svilāres”, kadastra numurs 5052 001 0100, kas sastāv no zemes vienības ar kadastra apzīmējumu 50520010097 ar platību 15,3 ha un uz tās esošās mežaudzes 5,67 ha platībā, un pārplūstoša klajuma 0,83 ha, elektronisko izsoļu vietnē <https://izsoles.ta.gov.lv> laikā no 2024.gada 13.decembra plkst.13:00 līdz 2025.gada 13.janvāra plkst. 13:00, notikušās elektroniskās izsoles rezultātus.

2. Trīsdesmit dienu laikā pēc izsoles rezultātu apstiprināšanas slēgt nekustamā īpašuma pirkuma līgumu ar **sabiedrību ar ierobežotu atbildību “EKOFOREST”**, reģistrācijas numurs 40103260118, juridiskā adrese "Dreiņi", Tirzas pagasts, Gulbenes novads, LV-4424, par šā lēmuma 1.punktā minētā nekustamā īpašuma pārdošanu par nosolīto cenu 39100,00 EUR (trīsdesmit deviņi tūkstoši viens simts *euro* nulle centi).

3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi –, neietekmē tā stāšanos spēkā.

Gulbenes novada pašvaldības domes priekšsēdētājs A.Caunītis